hotchpotch/miracl-hf-unified huggingface dataset:
Tyler Kennedy
Tyler Kennedy (s. 15. heinäkuuta 1986 Sault Ste. Marie, Ontario) on kanadalainen jääkiekkoilija, joka pelasi urallaan NHL-liigassa Pittsburgh Penguinsissa, San Jose Sharksissa, New York Islandersissa ja New Jersey Devilsissä. Hänen uransa tähtihetkiin kuuluu Stanley Cupin voitto 2008–2009.
Kennedy aloitti jääkiekon kotikaupungissaan Sault Ste. Mariessa. Vuonna 2002 hän liittyi 17-vuotiaana OHL-junioriliigan Sault Ste. Marie Greyhoundsiin. Kauden 2003–2004 päätteeksi Pittsburgh Penguins varasi hänet vuorolla 99. Kennedy pelasi vielä kaksi kautta OHL:ssä ennen kuin teki sopimuksen Pittsburghin kanssa.
Vuonna 2006 Kennedy liittyi Pittsburghin organisaatioon ja siirtyi pelaamaan seuran farmijoukkueeseen AHL-liigan Wilkes-Barre/Scranton Penguinsiin. Pittsburghin kokoonpanoon hän nousi kaudella . Tulokaskaudellaan hän pelasi 55 ottelua, joissa hän teki 10 maalia ja yhdeksän syöttöä. Kaudella Kennedy voitti Pittsburghissa Stanley Cupin.
Kennedy pelasi Penguinsissa lopulta 372 NHL:n runkosarjaottelua ja teki kaudella 2010–2011 parhaimmillaan 21 maalia. Yhteensä hänen Penguins-aikansa toi 168 tehopistettä runkosarjassa ja 27 pudotuspeleissä. Kennedy siirtyi kesällä 2013 San Jose Sharksiin, joka hankki hänet Penguinsista vaihdossa toisen kierroksen varausvuoroon.
Kennedy pelasi Sharksissa kahdella kaudella. New York Islanders hankki hänet kesken kauden 2014–2015 vaihtoehtoiseen varausvuoroon joko vuodelta 2015 tai 2016. Kennedy kärsi loukkaantumisista sekä Sharksissa että Islandersissa eikä pelannut esimerkiksi kaudella 2014–2015 kuin 38 runkosarjaottelua.
New Jersey Devils teki sopimuksen Kennedyn kanssa marrskuussa 2015. Hän oli ollut jo kesällä seuran harjoitusleirillä koesopimuksella. Hän oli joutunut jättämään leirin kuitenkin henkilökohtaisten syiden takia. Devils teki Kennedyn kanssa lopulta vuoden sopimuksen, kun tämä palasi joukkueeseen marraskuussa.
Kennedy pelasi kaudella 2015–2016 Devilsissä, mutta ilmoitti lopettavansa uransa seuraavalla kaudella. Hänelle tarjottiin joitakin kahden suunnan sopimuksia, mutta hän ei ollut valmis enää 30-vuotiaana mahdolliseen farmikomennukseen. Kennedy päättikin kauden 2016–2017 lopettaa uransa.
Matt Duchene
Matthew "Matt" Duchene (s. 16. tammikuuta 1991 Haliburton, Ontario, Kanada) on kanadalainen jääkiekkoilija, joka pelaa NHL-joukkue Ottawa Senatorsissa. Hän on Colorado Avalanchen varaus vuodelta . Duchenesta tuli myös ensimmäinen NHL:ään varattu vuonna 1991 syntynyt pelaaja, kun häntä aiemmin varatut John Tavares ja Victor Hedman ovat syntyneet loppuvuodesta 1990. Duchenen kausipalkka on 3,2 miljoonaa dollaria.
Duchene on kotikylänsä joukkueen Haliburton Huskiesin kasvatti. Ennen OHL:ää hän on pelannut myös Central Ontario Wolvesissa. Vuosina 2007–2009 hän pelasi OHL:n Brampton Battalionissa, jossa Duchene oli kaudella 2008–2009 tehoilla 31+48=79 joukkueen kolmanneksi paras pistemies Cody Hodgsonin ja Jevgeni Gratševin jälkeen. Duchene teki tulokassopimuksen Colorado Avalanchen kanssa heinäkuussa 2009.
Duchenen vahvuuksiin kuuluu luistelu ja kiekonkäsittely. Hän teki tulokaskaudellaan 2009–2010 NHL:ssä 81 ottelussa tehot 24+31=55 ja oli tulokkaiden pistepörssin ykkönen. Duchene oli ehdolla vuoden tulokkaalle annettavan Calder Memorial Trophyn voittajaksi, mutta se päätyi Buffalo Sabresin puolustaja Tyler Myersille.
Kaudella 2010–2011 Duchene oli tehoilla 27+40=67 Avalanchen paras pistemies.
Duchene on edustanut Kanadaa sekä olympia- että MM-tasolla. Sotsin olympialaisissa 2014 Duchene oli voittamassa Kanadalle olympiakultaa. Hän kuului myös Kanadan MM-kultaa voittaneisiin joukkueisiin vuosina 2015 ja 2016. Lisäksi hän on pelannut MM-kilpailuissa vuosina 2010, 2011, 2013 ja 2017. Duchene kuului myös Kanadan alle 18-vuotiaiden maailmanmestaruuden voittaneeseen joukkueeseen vuonna 2008.
Duchenen eno Newell Brown on Vancouver Canucksin varaus vuodelta ja hän toimii nykyään joukkueen apuvalmentajana.
HMS Arrogant
HMS Arrogant tai HMS Arrogante on ollut kuuden Britannian Kuninkaallisen laivaston aluksen nimenä:
Suomen Taidegraafikot
Suomen Taidegraafikot ry on yleishyödyllinen, vuonna 1931 perustettu valtakunnallinen yhdistys. Sen tarkoituksena on edistää taidegrafiikan ja piirustustaiteen tunnettavuutta sekä harjoittaa aktiivista tiedotus- ja näyttelytoimintaa.
Suomen Taidegraafikot ry on Suomen Taiteilijaseuran jäsenjärjestö. Yhdistys toimii tiiviissä yhteistyössä muiden suomalaisten taiteilijajärjestöjen kanssa sekä hoitaa myös yhteyksiä ulkomaisiin järjestöihin.
Yhdistys toimii valtakunnallisena taidegraafikoiden ja piirtäjien etujärjestönä tarjoten jäsenille muun muassa näyttelymahdollisuuksia, ajankohtaista tietoa apurahoista, työskentelytiloista, kilpailuista, koulutuksesta ja neuvontaa ammatillisissa kysymyksissä. Näyttelytoiminta, tiedotus ja viestintä sekä monipuolinen taidegrafiikan myynti- ja neuvontapalvelu palvelevat sekä jäsentaiteilijoita että suurta yleisöä. Näyttelytila Galleria G ja sen yhteydessä toimiva taidegrafiikan myyntikokoelma Grafoteekki Helsingin Pieni Roobertinkadulla ovat yhdistyksen näkyvimpiä toimintoja. Grafoteekki toimii jäsenistön teosten myyntikanavana ja tarjoaa yleisölle edustavan valikoiman taidegrafiikkaa ympäri Suomen työskenteleviltä taiteilijoilta. Myyntikokoelman verkkokauppa on yksi Suomen suurimmista taidegrafiikan alalla.
Yhdistyksen jäsenenä on yhteensä noin 370 ammattitaiteilijaa. Yhdistyksen kunniajäseniä ovat Outi Heiskanen, Matti Koskela ja Ulla Rantanen.
Vuodesta 1940 lähtien Suomen Taidegraafikot ry on kerännyt taidegrafiikan kokoelmaa, joka on deponoitu Jyväskylän taidemuseoon. Kokoelma on lajissaan maan laajin ja se sisältää runsaat 5000 teosta lähes 250 taiteilijalta. Kokoelmaa kartutetaan jatkuu edelleen.
Voimistelu kesäolympialaisissa 1980
Voimistelu kesäolympialaisissa 1980 käytiin telinevoimistelussa 14 eri lajissa, joista kahdeksan oli miehille ja kuusi naisille.
Maxi Gnauck
Maxi Gnauck (s. 10. lokakuuta 1964 Berliini) on entinen itäsaksalainen telinevoimistelija ja olympiavoittaja. Yksittäisistä telineistä parhaiten hän menestyi nojapuilla, jolla hän voitti olympiakullan lisäksi kolme maailmanmestaruutta ja kaksi Euroopan-mestaruutta.
Gnauck voitti neljä mitalia Moskovan 1980 olympialaisten telinevoimisteluissa. Hän voitti kultaa nojapuilla 19,875 pisteellä. Hän saavutti hopeaa kahdeksanottelussa, jossa hän pisteillään 79,075 hävisi Neuvostoliiton Jelena Davydovalle 0,075 pisteen erolla. Lisäksi hän saavutti pronssia joukkuekilpailussa, jossa hän keräsi parhaat henkilökohtaiset pisteet, sekä permannolla tasapistein 19,825 Natalja Šapošnikovan kanssa. Puomilla Gnauck sijoittui neljänneksi (19,700 pistettä) ja hypyssä kuudenneksi (19,300).
Los Angelesin 1984 olympialaisiin Gnauck ei voinut osallistua itäblokin maiden olympiaboikotin vuoksi. Hän saavutti kuitenkin voittoja olympialaisten korvikkeeksi järjestetyissä Ystävyyden kisoissa.
Gnauck voitti maailmanmestaruuden nojapuilla heti ensimmäisenä arvokisavuonnaan Fort Worthin MM-kilpailuissa 1979. Kiinan Ma Yanhong jakoi mestaruuden hänen kanssaan. Moniottelussa Gnauck saavutti hopeaa ja joukkuekilpailussa pronssia. Moskovan MM-kilpailuissa 1981 hän voitti kultaa nojapuitten lisäksi puomilla ja hypyssä sekä saavutti pronssia joukkuekilpailussa. Budapestin MM-kilpailuissa 1983 hän voitti kolmannen maailmanmestaruutensa nojapuilla ja kolmannen MM-pronssinsa joukkuekilpailussa.
Kööpenhaminan EM-kilpailuissa 1979 Gnauck saavutti hopeaa hypyssä ja pronssia nojapuilla. Madridin EM-kilpailuissa 1981 hän oli kisojen paras voimistelija: tuloksena kultaa moniottelussa, permannolla, puomilla ja nojapuilla sekä hopeaa hypyssä. Helsingin EM-kilpailuissa 1985 hän voitti vielä kultaa nojapuilla ja sai hopeaa moniottelussa.
Gnauck lopetti voimistelu-uransa vuonna 1985.
Hideo Ishikawa
Hideo Ishikawa (; s. 13. joulukuuta 1969 Nishinomiya, Hyōgon prefektuuri, Japani) on miespuolinen "ääninäyttelijä". Hänen lempinimään ovat ”Hide” ja ”Hide-chan” ja hän työskentelee Aoni Productionissa. Ishikawa on naimisissa ja hänellä on kaksi lasta.
Tunnetuimpia hänen rooleistaan ovat Kiccho Fukuda Slam Dunkissa, Auron Final Fantasy X:ssä, Itachi Uchiha Narutossa, Jūshirō Ukitake Bleachissa ja Pierre de Chaltier Tales of Destinyssä.
AD/HD (albumi)
AD/HD on rap-artisti Asteen ensimmäinen studioalbumi. Albumi julkaistiin elokuussa 2008 ja sen julkaisi Löyly-Viihde.
Prince George (kaupunki)
Prince George on kaupunki Brittiläisessä Kolumbiassa, Kanadassa. Se on provinssin pohjoisosien suurin kaupunki ja kaupunkia kutsutaankin pohjoisen Brittiläisen Kolumbian pääkaupungiksi. Kaupunki sijaitsee Nechako- ja Fraserjokien yhtymäpaikassa. Highway 16 ja Highway 97 -teiden risteyskohdassa. Prince Georgessa asuu 70 981 asukasta (2006) ja kaupungin metropolialueella 83 225 asukasta.
Ennen eurooppalaisten saapumista alueella asuivat Lheidli T'Enneh intiaanit. Ensimmäinen eurooppalainen seudulla oli tiettävästi tutkimusmatkailija Alexander Mackenzie, joka kulki alueen läpi vuonna 1793. Eurooppalaiset siirtolaiset tiesivät rakenteilla olevan Grand Trunk Pacific Railway rautatieyhtiön ratalinjauksen kulkevan alueen läpi ja asettuivat viljelemään maata seudulle vuonna 1906. Seuraavana vuonna Simon Fraser perusti "Fort George" -nimisen turkiskauppa-aseman nykyisen kaupungin alueelle. Kauppa-asema oli osa North West Companyn verkostoa. Muutamaa vuotta myöhemmin kilpaileva Hudson’s Bay Company perusti oman kauppa-asemansa, "South Fort Georgen". Molemmat alueet houkuttelivat alueelle siirtolaisia ja kilpailivat keskenään. Myöhemmin South Fort Georgesta muodostui Prince Georgen kaupunginosa. Rautatie valmistui vuonna 1914, ja Prince Georgen kaupunki perustettiin 6. maaliskuuta 1915. 1900-luvun alussa siipiratasalukset olivat alueen tärkein ja helpoin liikenneväline lähes tiettömällä alueella. Alukset liikennöivät Fraser- ja Nechakojokia pitkin Tyynenmeren rannikolla sijaitsevaan Vancouveriin.
Kaupunki on tunnettu monipuolisista ulkoilumahdollisuuksistaan. Vain muutaman minuutin ajomatkan päässä kaupungista sijaitsee useita patikointireittejä ja leiriytymisalueita, golfkenttä, kalastusmahdollisuuksia ja maastohiihtoreittejä. Kaupungin rajojen sisällä sijaitsee kaikkiaan 120 kaikille avointa puistoa.
Prince Georgen lentoasema sijaitsee kaupungin eteläpuolella. WestJet ja Air Canada Jazz lentävät päivittäisiä vuoroja Vancouveriin ja pienemmät lentoyhtiöt lähialueen kaupunkeihin.
Kaupungin läpi kulkee kaksi tietä. Highway 97 kulkee pohjois-eteläsuunnassa ja johtaa etelässä Kamloopsiin ja pohjoisessa Dawson Creekiin. Highway 16, joka on osa valtakunnallista Yellowhead Highway -tietä, johtaa idässä Jasperiin ja lännessä Prince Rupertiin.
Greyhound-linja-autoyhtiö ajaa päivittäin useita vuoroja kaupungista Vancouveriin, Dawson Creeckiin, Edmontoniin ja Prince Rupertiin.
Canadian National Railway omistaa kaupungin läpi kulkevan rautatielinjan ja hoitaa sillä rahtiliikennettä. Henkilöliikenteestä vastaa VIA Rail, jonka kolmesti viikossa liikennöivä Skeena matkustajajuna pysähtyy Prince Georgen rautatieasemalla.
Brad May
Brad S. May (s. 29. marraskuuta 1971 Toronto) on kanadalainen entinen jääkiekkoilija, pelipaikaltaan vasen laitahyökkääjä.
May pelasi ennen ammattilaisuraansa kolme kautta (1988–1991) juniorisarja OHL:n Niagara Falls Thunderissa ja oli kahdella jälkimmäisellä joukkueensa parhaita maalintekijöitä. Hänet valittiin sarjan toiseen tähdistökentälliseen vuosina 1990 ja 1991. Myöhemmin hän tuli kuitenkin tunnetuksi kovaotteisena alempien ketjujen pelaajana ja poliisina. Hänelle kertyi yhteensä 2 248 jäähyminuuttia NHL:n runkosarjassa ja 112 pudotuspeleissä.
May edusti vuonna 1991 alkaneella ja vuonna 2010 päättyneellä NHL-urallaan seitsemää eri joukkuetta ja pelasi yli tuhat ottelua, runkosarjassa yhteensä 1 041 ja pudotuspeleissä 88. Tehopisteitä hänelle kertyi runkosarjassa 288, 127 maalia ja 161 syöttöpistettä. Pudotuspeleissä pisteitä kertyi 13, neljä maalia ja yhdeksän syöttöpistettä. Hän oli voittamassa Stanley Cupia Anaheim Ducksissa vuonna 2007, jolloin hänet hankittiin joukkueeseen NHL:n siirtotakarajalla.
May kuului Kanadan joukkueeseen jääkiekon maailmanmestaruuskilpailuissa vuonna 1996, jolloin oli voittamassa hopeaa. Hän pelasi turnauksessa kahdeksan ottelua ilman tehopisteitä. Hän oli mukana myös jääkiekon nuorten maailmanmestaruuskilpailuissa vuonna 1991, jolloin oli voittamassa kultaa.
Pelaajauransa jälkeen May on toiminut muun muassa OHL-seura Mississauga St. Michael's Majorsin apuvalmentajana kaudella 2011–2012 sekä CBC Sportsin ja Sportsnetin jääkiekkoasiantuntijana.
Jääkiekon nuorten maailmanmestaruuskilpailut 1999
Jääkiekon nuorten maailmanmestaruuskilpailut vuonna 1999 järjestettiin Kanadan Manitobassa Winnipegin kaupungissa. Kultaa voitti Venäjä, kun se voitti finaalissa Kanadan Artjom Tšubarovin tekemällä jatkoaikamaalilla. Pronssia voitti Slovakia.
A-sarja
B-sarja
C-sarja
D-sarja
Kuu kaakon yllä
Kuu kaakon yllä on Viikatteen kahdeksas studioalbumi, joka julkaistiin 2. syyskuuta 2009. Kuu kaakon yllä on Viikatteen ensimmäinen albumi, jolla yhtye käyttää ulkopuolista tuottajaa. Levyn on tuottanut Miitri Aaltonen, joka vastaa myös albumin äänityksestä ja miksauksesta. Kappale "Aaveissa vainko olet mun" julkaistiin myös toukokuussa 2009 ilmestyneellä "Kesävainaja"-EP:llä. Albumi nousi suoraan Suomen virallisen listan sijalle 1.
Albumin ensimmäinen single "Viina, terva & hauta" julkaistiin 19. elokuuta 2009. Singlellä on mukana albumille sisältymätön cover Eläkeläiset-yhtyeen kappaleesta "Humppalaki", joka puolestaan on cover-versio Judas Priestin kappaleesta "Breaking the Law". Single julkaistiin ainoastaan 7" vinyylinä ja sitä painettiin 700 kappaletta.
Toinen single "Kuu kaakon yllä" julkaistiin 10. joulukuuta 2009. Single sisältää lyhennetyn "Härski Hartikainen -radio edit"-version "Kuu kaakon yllä" -kappaleesta, sekä coverin Eläkeläisten kappaleesta "Olkoon humppa", joka on alun perin Eläkeläisten versio AC/DC:n kappaleesta "Let There Be Rock". Single julkaistiin edeltäjänsä tavoin 7" vinyylinä ja sitä painettiin 1000 kappaletta.
Kaikki sävellykset ja sanoitukset Kaarle Viikate. Sovitukset Viikate ja Miitri Aaltonen. Jousisovitukset Ervo Viikate.
Viina, terva & hauta
Julkaistu 19. elokuuta 2009.
Kuu kaakon yllä
Julkaistu 10. joulukuuta 2009.
Andy Murray (jääkiekkovalmentaja)
Andy Murray (s. 3. maaliskuuta 1951 Gladstone, Manitoba) on kanadalainen jääkiekkovalmentaja. Hän on valmentanut NHL:ssä Los Angeles Kingsiä (1999–2006) ja St. Louis Bluesia (2006–2010). Hän on valmentanut Kanadan jääkiekkomaajoukkueen kolme kertaa kultamitaleille (1997, 2003 ja 2007).
Daniela Silivaș
Viorica Daniela Silivaș (s. 9. toukokuuta 1972 Deva) on romanialainen telinevoimistelija ja olympiavoittaja. Hän saavutti Soulin 1988 olympialaisten telinevoimisteluissa mitalin jokaisessa kuudessa kilpailussa. Hän voitti vuosina 1985–1989 kuusi henkilökohtaista maailmanmestaruutta ja viisi henkilökohtaista Euroopan-mestaruutta.
Soulin 1988 olympialaisissa Silivaș voitti kultaa nojapuilla täysillä 20 pisteellä, permannolla 19,937 pisteellä ja puomilla 19,924 pisteellä. Hopeaa hän saavutti joukkuekilpailussa sekä pistein 79,637 moniottelussa edellään vain Neuvostoliiton Jelena Šušunova. Pronssia Silivaș sai hypyssä pistein 19,818.
Ensimmäisen maailmanmestaruutensa Silivaș voitti Montréalissa 1985. Tuolloin hän oli paras puomilla ja saavutti lisäksi hopeaa joukkuekilpailussa. Rotterdamissa 1987 hän voitti MM-kultaa permannolla, nojapuilla ja joukkuekilpailussa sekä saavutti pronssia moniottelussa. Stuttgartin MM-kilpailuissa 1989 hän voitti kultaa permannolla, puomilla ja nojapuilla sekä saavutti hopeaa joukkuekilpailussa.
Helsingin EM-kilpailuissa 1985 Silivaș saavutti pronssia permannolla. Moskovan EM-kilpailuissa 1987 hän voitti kultaa moniottelussa, permannolla, puomilla ja nojapuilla ja jäi hopealle ainoastaan hypyssä. Brysselin EM-kilpailuissa 1989 hän voitti vielä kultaa permannolla ja saavutti hopeaa moniottelussa ja nojapuilla sekä pronssia puomilla.
Gabriela Potorac
Gabriela Potorac (s. 6. helmikuuta 1973 Bacău) on entinen romanialainen telinevoimistelija ja olympiamitalisti.
Potorac saavutti Soulin 1988 olympialaisissa hopeaa telinevoimistelun joukkuekilpailussa ja pistein 19,830 hypyssä sekä pronssia tasapistein 19,837 Phoebe Millsin kanssa puomilla. Moniottelussa hän sijoittui neljänneksi 79,037 pisteellä edellään kaksi neuvostoliittolaista sekä maannaisensa Daniela Silivaș.
Vuonna 1989 Potorac saavutti puomilla Euroopan-mestaruuden Brysselissä sekä MM-pronssia Stuttgartissa. Hän sai myös MM-hopeaa joukkuekilpailussa.
Martti Hyvärinen
Martti Hyvärinen (s. 6. marraskuuta 1939) on suomalainen jalkapalloilija.
Hyökkääjänä pelannut Hyvärinen edusti urallaan mestaruussarjassa Kuopion Palloseuraa 1958–1960 ja Lahden Reipasta 1961–1972. Hän voitti Reippaassa kolme Suomen mestaruutta 1963, 1967 ja 1970 sekä Suomen Cupin 1964. Kaikkiaan Hyvärinen pelasi 15 kauden aikana 270 pääsarjatason ottelua, joissa hän teki 119 maalia. Kauden 2016 jälkeen hän on kymmenenneksi eniten Suomen pääsarjatasolla maaleja tehnyt pelaaja.
Maajoukkueessa Hyvärinen pelasi vuosina 1959–1967 yhteensä 17 maaottelua, joissa hän teki yhden maalin.
Chaske Spencer
Chaske Spencer (s. 9. maaliskuuta 1975 Oklahoma, Yhdysvallat) on yhdysvaltalainen näyttelijä.
Spencer on asunut lapsuutensa monissa kaupungeissa, kuten Montanassa. Spencer on valmistunut Clearwater Valleyn lukiosta. Tämän jälkeen Spencer siirtyi Lewis Clark State -lukioon. Noin vuoden tämän jälkeen hän jätti opiskelunsa kesken kehittääkseen uraansa näyttelijänä.
Spencerillä on kaksi pikkusiskoa. Hänen äitinsä on lukion opettaja ja hänen isänsä opintoneuvoja. Hän on alkuperältään Sioux, Nez Perce, Cherokee, Creek, ranskalainen ja hollantilainen.
Vuonna 2002 Spencer sai roolin elokuvasta "Skins", mikä johdatti hänet sitten seuraavaan projektiin elokuvassa "Dreamkeeper". Tämän jälkeen hän sai roolin TV-minisarjassa "Into the West". Vuonna 2009 Spencer esitti ihmissutta nimeltä Sam Uley elokuvassa "Twilight – Uusikuu". Elokuva perustuu Stephenie Meyerin luoman kirjasarjan toiseen osaan "Uusikuu". Spencer jatkaa rooliaan ihmissuden roolissa "Twilight - Uusikuun" jatko-osassa "Twilight – Epäilys", joka taas perustuu kirjasarjan kolmanteen osaan "Epäilys". "Twilight – Epäilystä" seuraa kaksiosainen päätöselokuva "Twilight – Aamunkoi", mutta Spencer näyttelee vain toisessa osassa. Elokuva perustuu kirjasarjan neljänteen ja viimeiseen osaan "Aamunkoi". Sam Uley on ihmissusilauman johtaja.
Idaho Steelheads
Idaho Steelheads on yhdysvaltalainen jääkiekkoseura, joka on kotoisin Idahon osavaltion pääkaupungista Boisesta. Seura pelaa ECHL-liigassa kansallisen konferenssin läntisessä divisioonassa. Idaho Steelheads on voittanut ECHL:n mestaruuden kahdesti, 2004 ja 2007. Seura toimii farmijoukkueena NHL-seura Dallas Starsille js AHL-seura Texas Starsille. Suomalaisista Tuomas Mikkonen ja Aki Seitsonen ovat edustanut seuraa.
Idaho Steelheads perustettiin vuonna 1996. Seura sai liittyä West Coast Hockey Leagueen neljän seuran laajennuksessa kaudeksi 1997–1998, ja saavutti ensimmäisellä kaudellaan divisioonansa viimeisen pudotuspelipaikan. Steelheads putosi ensimmäisellä kierroksella Anchorage Acesia vastaan. Kauden aikana seura pelasi kaksi harjoitusottelua venäläistä SKA Habarovskia vastaan.
Päävalmentaja Dave Langevin jätti Steelheadsin kaudella 1998–1999 ja hänet korvasi Clint Malarchuk, jonka johdolla seura pääsi kausina 1998–1999 ja 1999–2000 pudotuspeleihin, joskin pudoten aina ensimmäisellä kierroksella.
John Olver seurasi Malarchukia päävalmentaja kaudelle 2000–2001. Hänen johdossaan seuran tulokset alkoivat kohentua, ja Steelheads eteni aina finaaleihin, joissa hävisi San Diego Gullsille. Seuraavalla kaudella Steelheads hävisi finaaleissa Fresno Falconsille. Kausi 2002–2003 oli Steelheadsin historian paras runkosarjassa, mutta pudotuspeleissä seura putosi jo ensimmäisellä kierroksella.
West Coast Hockey League lopetti toimintansa kauteen 2002–2003, ja liigan joukkueet siirtyivät ECHL:ään. Idaho Steelheads voitti ensimmäisellä ECHL-kaudellaan liigan mestaruuden Kelly Cupin. Seuraavalla kaudella Steelheads pudotettiin pudotuspelien ensimmäisellä kierroksella.
Kaudeksi 2005–2006 seuran uudeksi päävalmentajaksi tuli Derek Laxdal. Kyseisellä kaudella Steelheads putosi pudotuspelien toisella kierroksella.
Kaudella 2006–2007 Steelheads isännöi kauden ECHL:n tähdistöottelun. Samalla kaudella seura voitti toisen Kelly Cupin. Vain kolme edelleen aktiivista ECHL-seuraa on voittanut Kelly Cupin useammin kuin kerran.
Kahtena seuraavana vuonna Steelheads jatkoi pudotuspeliputkeaan, mutta putosi molempina kertoina ensimmäisellä kierroksella.
"(Tilanne 30. tammikuuta 2019)"
Cristina Bontaș
Cristina Bontaș (s. 5. joulukuuta 1973 Bacău) on entinen romanialainen telinevoimistelija ja olympiamitalisti.
Bontaș saavutti Barcelonan 1992 olympialaisissa hopeaa telinevoimistelun joukkuekilpailussa sekä pronssia permannolla tasapistein 9,912 Tatjana Gutsun ja Shannon Millerin kanssa. Neliottelussa hän sijoittui neljänneksi 39,674 pisteellä ja puomilla samoin neljänneksi 9,875 pisteellä.
Stuttgartin MM-kilpailuissa 1989 Bontaș saavutti hopeaa hypyssä ja joukkuekilpailussa sekä pronssia permannolla. Indianapolisin MM-kilpailuissa 1991 hän voitti kultaa permannolla ja saavutti pronssia moniottelussa ja joukkuekilpailussa.
Brysselin EM-kilpailuissa 1989 Bontaș saavutti pronssia permannolla ja hypyssä. Ateenan EM-kilpailuissa 1990 hän saavutti hopeaa hypyssä.
True Crime
True Crime voi tarkoittaa ainakin seuraavia:
Trenton Titans
Trenton Titans oli yhdysvaltalainen jääkiekkoseura, joka pelasi ECHL-liigassa. Seura oli Philadelphia Flyersin ja Adirondack Phantomsin farmijoukkue. FHL-seura Danbury Whalers oli Trenton Titansin farmijoukkue.
Vuonna 1996 ECHL antoi Trentonille oikeudet laajennusjoukkueeseen. Kaupunkiin perustettiin seura vuonna 1999 nimellä "Trenton Titans". Jo kaudella 2000–2001 seura pelasi liigan finaaleissa. ECHL-liigan mestaruuden Kelly Cupin Titans voitti kaudella 2004–2005. Kauden 2005–2006 Titans toimi New York Islandersin farmijoukkueena ja seuraavalla kaudella Philadelphia Flyersin farmijoukkueena.
New Jersey Devils osti seuran vuonna 2007 ja seuran uudeksi nimeksi tuli Trenton Devils. Samalla seurasta tuli New Jerseyn farmijoukkue. Neljä vuotta myöhemmin seura sai uuden omistajan ja sen nimeksi palautettiin Trenton Titans. Samassa yhteydessä seura palasi Philadelphia Flyersin ECHL-yhteistyökumppaniksi.
"(Tilanne 30. heinäkuuta 2013)"
Askolan vaakuna
Askolan kunnanvaakuna on saanut aiheensa Askolan historiasta. Myllynkivi muistuttaa pitäjän useista myllyistä ja sen ympäri maata kuuluisista leivistä. Ruusut viittavat Askolassa syntyneeseen ja siellä vaikuttaneeseen kirjailija Johannes Linnankoskeen, jonka tunnetuin teos oli "Laulu tulipunaisesta kukasta".
Vaakunan on suunnitellut Olof Eriksson, ja se vahvistettiin käyttöön 14. marraskuuta 1956. Vaakunan heraldinen selitys on ”hopeakentässä myllynkivi, josta kasvaa kolme ruusua; kaikki punaista.”
Sitä saa mitä tilaa
Sitä saa mitä tilaa on Yölinnun kuudes studioalbumi, ja se on julkaistu vuonna 2001. Albumin on tuottanut Esa Nieminen. Levyn tunnetuimmat kappaleet ovat nimikkokappale "Sitä saa mitä tilaa" lisäksi "Moottoripyörä on moottoripyörä", "Rakkaus on sininen", "Sukuvika – suksi ei luista", "Se jokin sinulla on" ja "Rilluttele yö". Levy on yhtyeen tunnetuimpia levyjä, rikkoen kultalevyrajan kaksi viikkoa ilmestymisensä jälkeen. Platinarajan levy rikkoi marraskuussa 2001.
Albumi nousi Suomen virallisen listan sijalle 3.
The Rookie
The Rookie ja The Rookies voi tarkoittaa seuraavia asioita:
Jelena Šušunova
Jelena Lvovna Šušunova (, 23. toukokuuta 1969 Leningrad – 16. elokuuta 2018 Pietari) oli neuvostoliittolainen telinevoimistelija ja olympiavoittaja. Hän saavutti Soulin 1988 olympialaisten telinevoimisteluissa neljä mitalia ja voitti vuosina 1985 ja 1987 yhteensä viisi maailmanmestaruutta ja viisi Euroopan-mestaruutta.
Soulin 1988 olympialaisissa Šušunova voitti kultaa joukkuekilpailussa sekä pistein 79,662 moniottelussa. Hopeaa hän sai puomilla pistein 19,875 ja pronssia nojapuilla pistein 19,962. Permannolla hän sijoittui seitsemänneksi 19,575 pisteellä ja hypyssä kahdeksanneksi 19,712 pisteellä.
Šušunova voitti Montrealin MM-kilpailuissa 1985 kultaa joukkuekilpailussa, moniottelussa ja hypyssä. Permannolla hän sai hopeaa ja puomilla pronssia. Rotterdamin MM-kilpailuissa 1987 hän voitti kultaa hypyssä ja permannolla. Hopeaa hän saavutti joukkuekilpailussa, moniottelussa ja puomilla sekä pronssia nojapuilla.
Helsingin EM-kilpailuissa 1985 Šušunova voitti kultaa moniottelussa, permannolla, hypyssä ja nojapuilla. Ainoastaan puomilla hän jäi pronssille. Moskovan EM-kilpailuissa 1987 hän voitti kultaa hypyssä ja sai pronssia moniottelussa.
Kuopion maalaiskunnan vaakuna
Kuopion maalaiskunnan vaakuna on saanut aiheensa vuonna 1549 perustetun pitäjän historiasta koko Pohjois-Savon emäpitäjänä. Niinpä maakunnan vaakunan jousiaihe on valittu tunnukseksi myös maalaiskunnan vaakunaan.
Vaakunan selitys on ”mustassa kentässä kolme kultaista jännittämätöntä käsijousta alakkain.” Vaakunan on suunnitellut Olof Eriksson, ja se vahvistettiin käyttöön 10. syyskuuta 1953. Vaakuna muuttui epäviralliseksi kotiseutuvaakunaksi 1969 Kuopion maalaiskunnan yhdistyessä suurimmaksi osaksi Kuopion kaupunkiin lukuun ottamatta kahta Siilinjärveen liitettyä kylää.
Doug Lynch
Doug Lynch (s. 4. huhtikuuta 1983 North Vancouver, Brittiläinen Kolumbia) on kanadalainen jääkiekkoilija, joka siirtyi tammikuussa 2013 Itävallan pääsarjan EC Red Bull Salzburgiin. pelaavaa ia. Pelipaikaltaan hän on puolustaja ja mailakätisyys vasen. Hän on pelannut ennen NHL:ssä Edmonton Oilersissa ja Itävallan pääsarjassa Vienna Capitalsissa ja Elitserienin Frölundassa
Karl Stewart
Karl Stewart (s. 30. kesäkuuta 1983 Aurora, Ontario) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä Itävallan pääsarjan, Erste Bank Eishockey Ligan, Vienna Capitalsia. Hän on pelannut NHL:ssä neljässä eri joukkueessa. Hänellä ei ole NHL-varausta.
Charles Templon
Charles Templon (s. ) on ranskalainen näyttelijä. Templon on näytellyt TV-sarjassa "Kesärakkaus", jossa hänen roolihahmonsa on Alex Nelka. Sarjaa on tehty vuosina 2007 ja 2008.
Ylioppilaaksi päästyä Templonin oli tarkoitus opiskella oikeustiedettä, mutta opinnot Pariisin yliopistossa Nanterressa tyssäsivät alkuunsa.
Riistaveden vaakuna
Riistaveden vaakuna on pohjoissavolaisen Riistaveden vaakuna. Se on niin sanottu puhuva vaakuna, eli vaakunan sisältö viittaa Riistaveden nimeen: Aaltokoroinen tyviö viittaa veteen ja atrain yhdistyy kaloihin, vesien ”riistaan”.
Vaakunan selitys on ”mustassa kentässä aaltokoroisesta hopeatyviöstä nouseva kolmipiikkinen kulta-atrain.” Vaakunan on suunnitellut Kaj Kajander, ja se vahvistettiin käyttöön 17. huhtikuuta 1964. Vaakuna jäi epäviralliseksi kotiseutuvaakunaksi vuonna 1973 Riistaveden liityttyä Kuopion kaupunkiin.
Josh Green
Joshua Green (s. 16. marraskuuta 1977 Camrose, Alberta, Kanada) on uransa jo lopettanut kanadalainen jääkiekkoilija, joka pystyi pelaamaan sekä vasempana laitahyökkääjänä että keskushyökkääjänä.
Green pelasi vuosina 1993–1997 WHL:ää Medicine Hat Tigersissa, Swift Current Broncosissa ja Portland Winterhawksissa. Kaudella 1997–1998 hän pelasi puolen kautta AHL:n Fredericton Canadiensissa. Seuraavalla kaudella Green pelasi AHL:ää Springfield Falconsissa ja NHL:ää Los Angeles Kingsissä. Kaudella 1999–2000 hän pelasi AHL:n Lowell Lock Monstersissa ja NHL:n New York Islandersissa.
Kaudella 2000–2001 Green pelasi AHL:ää Hamilton Bulldogsissa kahden runkosarjaottelun verran ja NHL:ää Edmonton Oilersissa kolmen pudotuspeliottelun verran. Seuraavan kauden hän vietti kokonaisuudessaan Oilersissa. Kaudella 2002–2003 Green pelasi 20 ottelua Oilersissa, neljä ottelua New York Rangersissä ja 21 ottelua Washington Capitalsissa. Seuraavalla kaudella hän pelasi AHL:ää Lowell Lock Monstersissa sekä NHL:ää Calgary Flamesissä ja New York Rangersissä. Työsulkukauden 2004–2005 Green vietti kokonaisuudessaan AHL:n Manitoba Moosessa. Seuraavalla kaudella hän pelasi AHL:ää Manitoba Moosessa ja NHL:ää Vancouver Canucksissa, jossa vietti koko kauden 2006–2007.
Kauden 2007–2008 Green edusti Itävallan pääsarjan Red Bull Salzburg EC:tä. Seuraavalla kaudella hän pelasi AHL:ää Iowa Chopsissa ja NHL:ää Anaheim Ducksissa. Kauden 2009–2010 Green edusti Elitserienin Modoa. Seuraavalla kaudella hän pelasi AHL:n Syracuse Crunchissa ja NHL:n Anaheim Ducksissa.
Kaudella 2011–2012 Green pelasi AHL:ää Oklahoma City Baronsissa ja NHL:ää Edmonton Oilersissa. Seuraavan kauden hän vietti kokonaisuudessaan AHL:n Oklahoma City Baronsissa ja toimi myös joukkueen kapteenina.
Trevor Kidd
Trevor Kidd (s. 26. maaliskuuta 1972, Dugald, Manitoba) on entinen kanadalainen jääkiekkomaalivahti. Hän pelasi NHL:ssä neljässä seurassa. Uransa loppuvuosina hän pelasi DEL-liigassa.
Nikolai Antropov
Nikolai Aleksandrovitš Antropov (, s. 18. helmikuuta 1980 Öskemen, Kazakstanin SNT, Neuvostoliitto) on kazakstanilais-kanadalainen ammattilaisuransa päättänyt jääkiekkoilija. Hän pelasi uransa kaksi viimeistä KHL-joukkue  Barys Astanassa, jossa päätti uransa keväässeen 2015. Ulottuva keskushyökkääjä pystyi tavittaessa myös fyysiseen peliin.
Antropov pelasi ensimmäiset miesten pelinsä jo 16-vuotiaana kotikaupunkinsa joukkueessa, Torpedo Ust-Kamenogorskissa kaudella 1996–1997 Venäjän kakkosliigassa. Hän pelasi joukkueessa myös kaudella 1997–1998. Toronto Maple Leafs varasi Antropovin koko tilaisuuden kymmenentenä varauksena, mitä pidettiin yllätyksellisenä. Antropov oli ennen varauspäivää listattu vasta 17. lupaavimmaksi eurooppalaiseksi kenttäpelaajaksi, mutta Toronto varasi hänet jo toisena eurooppalaisista. Kauden 1998–1999 Antropov pelasi Venäjän jääkiekon superliigassa, Moskovan Dynamon riveissä.
Vuonna 1999 Antropov siirtyi Toronto Maple Leafsiin. Hän ehti pelata AHL:n St. John's Maple Leafsissa, kun Toronto kutsui hänet ylös farmijoukkueesta. Antropov pelasi ensimmäisellä kaudellaan NHL:ssä 66 ottelua ja teki niissä tehot 12+18=30. Antropovin tulokaskausi päättyi polvivammaan, ja leikkauksesta toipuminen vaikutti hänen toiseen kauteensa Torontossa. Kauden 2001–2002 alussa hänet lähetettiin St. John'siin hakemaan parempaa kuntoa. Antropov tekikin AHL:ssa 34 ottelussa 35 pistettä. Torontossa hän pelasi kuitenkin vain 11 ottelua, kun joutui helmikuussa 2002 jälleen polvileikkaukseen.
Kaudella 2002–2003 Antropov ylitti henkilökohtaiset piste-ennätyksensä, jotka oli tehnyt tulokaskaudellaan. Antropov teki 16+29=45 pistettä. Antropov pelasi Venäjän pääsarjassa kahdessa joukkueessa. Hän aloitti Ak Bars Kazanissa, mutta siirtyi kymmenen ottelun jälkeen Lokomotiv Jaroslavliin. Työsulun jälkeisinä kausina Antropov taisteli loukkaantumisten kanssa. Kaudella 2005–2006 hän pelasi 57 ottelua ja kaudella 2006–2007 54 ottelua.
Kaudella 2007–2008 Antropov rikkoi piste-ennätyksensä, kun hän teki 56 pistettä 72 ottelussa. Seuraavalla kaudella Antropov ylitti tuonkin pistemäärän kolmella pisteellä. Hänet kaupattiin myös kauden aikana Torontosta New York Rangersiin, jossa pelasi loppukauden. Kesällä 2009 Antropov teki sopimuksen Atlanta Thrashersin kanssa. Kaudeksi 2011–2012 Thrashers myytiin Winnipegiin, jossa se jatkaa Jets-nimellä.
Työsulun lykättyä NHL-kauden 2012–2013 alkua Antropov pelasi syksystä 2012 alkuvuoteen 2013 kazakstanilaisseura Barys Astanassa KHL:ssä. Elokuussa 2013 hän palasi Barysiin kaksivuotisella sopimuksella NHL-sopimuksensa päätyttyä.
Antropov ei ole pelannut yksiäkään MM-kisoja, mutta edusti Kazakstania Torinon olympiakisoissa 2006. Hän pelasi myös alle 20-vuotiaiden MM-kisoissa 1999.
Kōhei Uchimura
Kōhei Uchimura (, s. 3. tammikuuta 1989 Isahaya, Nagasakin prefektuuri) on japanilainen telinevoimistelija, olympiavoittaja ja maailmanmestari.
Uchimura saavutti kuusiottelun ja joukkuekilpailun olympiahopeaa Pekingissä 2008. Permannolla hän oli viides. Vuoden 2009 MM-kilpailuissa Uchimura voitti maailmanmestaruuden kuusiottelussa 2,575 pisteen erolla hopeamitalistiin. Lisäksi hän oli permannolla neljäs ja rekillä kuudes. Seuraavissa MM-kilpailuissa Uchimura uusi kuusiottelun mestaruutensa, saavutti hopeaa permannolla ja joukkuekilpailussa sekä pronssia nojapuilla. Tokion MM-kilpailuissa 2011 Uchimura voitti kolmannen peräkkäisen kuusiottelun maailmanmestaruuden kaikkien aikojen ensimmäisenä miestelinevoimistelijana. Hän voitti myös kultaa permannolta, hopeaa joukkuekilpailusta ja pronssia rekiltä sekä oli neljäs nojapuilla, viides hevosella ja kuudes renkailla.
Uchimura kilpaili toisissa olympialaisissaan Lontoossa 2012. Hän saavutti kolme mitalia, kultaa kuusiottelusta sekä hopeaa permannolta ja joukkuekilpailusta. Joukkuekilpailussa Japani jäi alun perin mitalisijojen ulkopuolelle, neljänneksi, mutta nousi hopealle tehtyään protestin Uchimuran saamista pisteistä hevosella. Antwerpenin MM-kilpailuissa 2013 hän voitti neljännen kerran kuusiottelun maailmanmestaruuden. Hän sai kultaa myös nojapuilla sekä pronssia permannolla ja rekillä. Nanningin MM-kilpailuissa 2014 hän voitti viidennen kerran peräkkäin kuusiottelun maailmanmestaruuden ja lisäksi hän sai hopeaa joukkuekilpailussa ja rekillä.
Uchimura voitti kuusiottelun, rekin ja joukkuekilpailun maailmanmestaruudet Glasgow'ssa 2015. Rio de Janeiron olympialaisissa 2016 hän saavutti kultaa kuusiottelussa ja joukkuekilpailussa sekä sijoittui viidenneksi permannolla. Dohan MM-kilpailuissa 2018 hän sai hopeaa rekillä ja pronssia joukkuekilpailussa..
Simpeleen vaakuna
Simpeleen vaakuna on saanut aiheensa kunnan kehityksestä. Siinä yhdistyvät maatalouspitäjän tunnuksina käytetyt apilat, kun taas hammasratas viittaa kunnan teollistumiseen. Vaakunan värit (punainen ja hopea) kertovat Simpeleen sijainnista Karjalan historiallisessa maakunnassa.
Vaakunan selitys on ”punaisessa kentässä yläreunaltaan sakarakoroinen kaarihirsi, saatteena kolme apilaa, kaksi kaarihirren ylä- ja yksi alapuolella; kaikki hopeaa.” Vaakunan on suunnitellut Ahti Hammar, ja se vahvistettiin käyttöön 25. toukokuuta 1955. Vaakuna jäi epäviralliseksi kotiseutuvaakunaksi 1973 Simpeleen yhdistyttyä Rautjärven kanssa.
Sinilähde
Sinilähde on kaupunginosa Heinolassa. Sinilähde sijaitsee noin 2 km Myllyojasta Heinolaan päin Ruotsalaisen rannalla Valtatie 4:n varrella. Heikki Siikosen suunnittelema Sinilähteen seurakuntatalo valmistui vuonna 1957. Hevossaarentiellä Sinilähteellä toimii K-Citymarket Heinola.Lisäksi K-Citymarketin yhteydessä on Alko ja Postin pakettipiste. Heinolan K-Citymarket on kesäaikaan suosittu kohde mökkiliikenteelle, jolloin kaupan myynti kohoaa lähes maan suurimmaksi (verrattuna muihin K-citymarketteihin)
VantagePoint Capital Partners
VantagePoint Capital Partners on yhdysvaltalainen pääomasijoitusyhtiö, joka toimii ICT-, terveys- ja cleantech -aloilla toimivien yritysten venture capital -rahoittajana. Yhtiöllä on toimintaa Pohjois-Amerikassa (toimistot Piilaaksossa ja Montrealissa) sekä Aasiassa (toimistot Hongkongissa ja Pekingissä) VantagePoint Capital Partners hallinnoi 4,5 miljardin dollarin sijoitusomaisuutta.
Painin maailmanmestaruuskilpailut 2002 (naisten paini)
Vuoden 2002 painin maailmanmestaruuskilpailut järjestettiin naispainin osalta Chalkídassa Kreikassa. Painoluokkia naisilla oli seitsemän.
Greylock Partners
Greylock Partners on yhdysvaltalainen pääomasijoitusyhtiö, joka toimii kuluttajaohjelmisto- ja yritysinfra-alan sekä puolijohdeteollisuuden varhaisen vaiheen yritysten venture capital -rahoittajana. Yhtiö on eräs alansa vanhimmista. Sen perustivat vuonna 1965 Bill Elfers ja Dan Gregory. Charlie Waite liittyi pian mukaan. Elfers ja Waite olivat alan ensimmäisen yrityksen American Research and Development Corporationin entisiä työntekijöitä.
Greylock Partnersin päätoimipaikka on Piilaaksossa Menlo Parkissa. Yrityksellä on myös toimistot San Franciscon Bay Arealla, Bostonissa, San Mateon piirikunnassa (Kalifornia) sekä Israelissa ja Intiassa. Greylock Partners hallinnoi noin 2 miljardin dollarin sijoitusomaisuutta.
Eliittikisat 2009
Eliittikisat järjestettiin vuonna 2009 viidellä paikkakunnalla: Kuortaneella, Lapualla, Lappeenrannassa, Joensuussa ja Lapinlahdella.
Kuortaneen eliittikisat järjestettiin 13. kesäkuuta 2009.
Miehet
Naiset
Lapuan eliittikisat järjestettiin 8. heinäkuuta 2009.
Miehet
Naiset
Lappeenrannan eliittikisat järjestettiin 12. heinäkuuta 2009.
Miehet
Naiset
Joensuun eliittikisat järjestettiin 22. heinäkuuta 2009.
Miehet
Naiset
Lapinlahden eliittikisat järjestettiin 25. heinäkuuta 2009.
Miehet
Naiset
Scooby Doo ja Loch Nessin hirviö
Scooby-Doo ja Loch Nessin hirviö () on vuonna 2004 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään seitsemäs suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasivat Scott Jeralds ja Joe Sichta. Käsikirjoituksesta vastasivat George Doty IV, Ed Scharlach ja Mark Turosz, jotka loivat sen Joe Sichtan kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.
Elokuva huomioitiin Annie-ehdokkuudella vuonna 2005 parhaan suoraan videolle julkaistun elokuvan kategoriassa. Se oli samalla ensimmäinen Scooby-Doo elokuva, joka käytti vuoden 2002 Scooby-Doo televisiosarjan Mysteeri Oy:n asuja.
Suomessa elokuvan ensi-ilta nähtiin MTV3:lla 29. syyskuuta 2007.
Worldview: The History of a Concept
Worldview: The History of a Concept on kristillisen maailmankuvan tutkijan David K. Nauglen kirja maailmankuvan käsitteen historiasta.
Patricia Partin
Patricia Partin, tunnettu myös nimellä Nury Alexander, syntyi nimellä Patricia Lee Partin 4. syyskuuta 1957. Partin oli osa Carlos Castanedan kultin sisempää ryhmää. Hänen väitettiin olevan Carlos Castanedan kirjoissa esiintyvä Sininen Tiedustelija.
Partin nähtiin viimeisen kerran elossa huhtikuussa 1998, hän oli kadonnut pian Castanedan kuoleman jälkeen. Hänen sijaintiaan ei tunnettu, kunnes hänen ruumiinsa löytyi Kuolemanlaaksosta vuonna 2003 ja tunnistettiin DNA-testien avulla vuonna 2006. Kuolemansyytä ei voitu selvittää.
Patricia Partin opiskeli teatteritiedettä ennen kuin liittyi Castanedan kultin sisäpiiriin 1970-luvulla. Castanedan ohjeiden mukaan Partin katkaisi yhteytensä perheeseensä kahdenkymmenen vuoden ajaksi.
Castanedan sisäpiirin naiset pyyhkivät tyhjäksi henkilökohtaisen historiansa muuttamalla nimensä ja kieltämällä valokuvien ottamisen. Naiset myös ajoivat tukkansa lyhyeksi ja vaalensivat sen.
Vuonna 1993 Castaneda esitteli "Sinisen Tiedustelijan" hahmon. Vuonna 1995 Castaneda adoptoi Partinin nimellä Nury Alexander. 1996 tai 1997 Partin keskusteli viimeistä kertaa puhelimessa veljensä kanssa, joka oli jäljittänyt hänet Cleargreen-yhtiön kautta. Partin/Alexander esiintyi viimeistä kertaa julkisuudessa Tensegrity-työpajassa vuonna 1998.
Huhtikuun 1998 lopussa Patricia Partin lähti Los Angelesista, mukanaan Florinda Donner-Grau, Taisha Abelar, Kylie Lundahl ja Talia Bey. Heistä ei enää kuultu mitään. Kaikkien puhelinliittymät katkaistiin samana päivänä. Toukokuun alussa Partinin auto löytyi Kuolemanlaaksosta.
Castanedan kuoleman jälkeen kuultiin todistajanlausuntoja kulttimaisesta toiminnasta Castanedan tukikohdassa. Tietoja kultista julkaisi esimerkiksi Amy Wallace, joka oli ollut Castanedan seksikumppani.
2003 Partinin luut löydettiin hänen hylätyn autonsa läheltä. Ne tunnistettiin vuonna 2006 käyttäen DNA-analyysiä.
Sininen hetki
Sininen hetki on talvinen valoilmiö, joka on havaittavissa auringon juuri laskettua, kun auringon valoa siroaa edelleen ilmakehän kautta. Silloin valo on sinertävää, koska lyhyet aallonpituudet siroavat eniten. Sininen hetki (engl. "blue hour") kestää noin 40 minuuttia, eikä sitä esiinny joka ilta muun muassa pilvisyyden vuoksi.
Sinistä hetkeä on kuvattu, paljolti saamansa romanttisen sivumerkityksen yhteydessä, eri taiteenlajeissa, kuvataiteen lisäksi muun muassa kirjallisuudessa.
Halo 3: ODST
Halo 3: ODST on Xbox 360:lle vuonna 2009 julkaistu ensimmäisen persoonan ammuntapeli. Peli sijoittuu Master Chiefin maasta lähdön ja sinne paluun aikaisiin maan tapahtumiin. Pelissä on enemmän aseita, eri henkilöitä sekä mahdollisuus kantaa enemmän kranaatteja (kolme kranaattia) kerrallaan kuin "Halo 3":ssa. Tapahtumat sijoittuvat "Halo 2":n ja "Halo 3":n tapahtumien väliin "New Mombasan" kaupunkiin. Päähenkilönä ei aiempien "Halo"-pelien tapaan ole biologisesti paranneltu supersotilas Master Chief (spartalainen), vaan tällä kertaa paikan ottaa ODST "(Orbital Drop Shock Trooper)" -erikoisjoukkojen tulokas (). Hänen suojansa ei palaudu hetken levon jälkeen, eikä ODST esimerkiksi hypi yhtä korkealle tai juokse yhtä nopeasti kuin Master Chief, eikä hän voi pitää käsissään kahta asetta. Tulokasta avustaa hänen muu tiiminsä, johon kuuluvat "Buck, Dutch, Romeo, Mickey ja Dare".
Hieman Master Chiefin tapaan, tulokkaan naamaa ei nähdä pelin aikana. Omaa hahmoa muokatessaan kaikkien muiden paitsi tulokkaan kypärän voi ottaa pois päästä. Kuten edeltäjässään "Halo 3":ssa, pelaaja voi muokata hahmonsa tunnusta () sekä "palvelutägiä" (), mutta hieman monipuolisemmin.
Tensegrity
Tensegrity on käsite, jota Carlos Castaneda käytti viittaamaan keksimiinsä "maagisiin liikkeisiin". Castanedan mukaan liikkeet kehittivät Meksikon intiaanishamaanit.
Castaneda loi Cleargreen Incorporated -yhtiön vuonna 1995 pyörittääkseen tensegrity-liiketoimintaa. Hän julkaisi kirjan "Maagiset liikkeet" vuonna 1998. Maagiset liikkeet on ohjekirja tensegrity-liikkeiden tekemiseen. Castaneda julkaisi aiheesta myös opetusvideon.
Kriitikoiden mukaan Carlos Castanedan tuotokset ovat fiktiota. Tensegrityn tapauksessa hän kriitikoiden mukaan vain uudelleentuotteisti Kiinasta peräisin olevan tai chin rahantekotarkoituksissa.
Patricia Partin ja joukko muita tensegrityn harrastajia katosi Castanedan kuoleman jälkeen vuonna 1998. Myöhemmin Partinin ruumis löytyi Kuolemanlaaksosta. Hän oli ilmeisesti tehnyt rituaali-itsemurhan.
Suomeen rekisteröitiin vuonna 1999 Kirkkaanvihreä ry jakamaan tietoa ja edistämään Tensegrity-harjoitusten käyttöä. Yhdistys lopetti toimintansa vuoden 2011 alussa.
Saturday Night Evil
Saturday Night Evil on Deathlike Silence -yhtyeen toinen levy. Levyn julkaisi Spinefarm Records vuonna 2009.
Albumi nousi Suomen virallisen listan sijalle 21.
Estadio La Corregidora
Estadio La Corregidora (yleensä vain Estadio Corregidora) on urheilustadion Querétaron kaupungissa Meksikossa. Stadion on Querétaro FCn kotistadion ja oli myös jalkapallon MM-kilpailujen 1986 pelipaikoista.
Stadio Friuli
Stadio Friuli on stadion Udinen kaupungissa Italiassa. Stadion on Udinese Calcion kotistadion. Vuonna 1976 avatun stadionin kapasiteetti on noin 41 700. Stadion oli yksi jalkapallon MM-kilpailujen 1990 pelipaikoista.
Hovd (kaupunki)
Hovd () on noin 28 000 asukkaan kaupunki läntisessä Mongoliassa. Se on samannimisen provinssin pääkaupunki. Se sijaitsee vanhan karavaanitien varrella noin 1 600 kilometriä Ulaanbaatarista länteen ja noin 200 km Ölgiistä itään Altaivuorten juurella.
Oiraattihallitsija Galdan Boshogtu-kaani perusti Hovdin alueelle maanviljelyssiirtokunnan vuonna 1685. Qing-dynastia siirsi puolestaan noin 1 000 mongolia Sisä-Mongoliasta Hovdjoen varrelle vuonna 1718. Paikalle siirrettiin mongolien ohella myös muita Kiinasta karkotettuja henkilöitä. Vuonna 1731 asutuskeskusta siirrettiin alavirtaan ja paikalle tuli kiinalaisvaruskunta. Paikka jouduttiin hylkäämään tulvan takia vuonna 1762 ja tällöin asutuskeskus siirrettiin nykyiselle paikalleen ja sen ympärille rakennettiin muuri.
Turkestanilaiset ryöstivät ja tuhosivat Hovdin vuonna 1871, mutta kaupunki rakennettiin uudelleen muutaman vuoden kuluttua. 1800-luvun loppupuolella Hovdiin oli kehittynyt kolme kaupunginosaa, varuskunta-alue "Sang-un Khota", kiinalaisten kauppiaiden keskus "Maimaching" ja Keltaisen temppelin alue eli "Tügeemel Amurjuulagchi". Hovd oli läntisen Mongolian kaupan keskus ja vuonna 1905 kaupunkiin perustettiin venäläinen konsulaatti.
Mongolian itsenäistymisen yhteydessä mongolisotajoukot hävittivät kiinalaisen varuskunnan ja ryöstivät kappa-alueen 7. elokuuta 1912. Kaupunki säilyi Länsi-Mongolian suurimpana kaupunkina, mutta sen merkitystä vähensi Uvsin ja Bajan-Ölgiin provinssien erottaminen Hovdin provinssista. Hovd nimettiin uudelleen Jargalantiksi vuonna 1931, mutta se sai vanhan nimensä takaisin vuonna 1959.
Erik Lindroos
Erik Lindroos (1906–1980) oli suomalainen arkkitehti. Hänen töistään tunnetuin on Pääposti. Postitalon suunnittelukilpailun hän voitti yhdessä Jorma Järven kanssa. Lisäksi Lindroos suunnitteli Arabian tehtaat sekä seurakuntataloja, kunnantaloja, kouluja, opistoja, pankkeja ja asuinrakennuksia. Lindroosin perheen kotitalo Munkkiniemessä vuodelta 1956 on sekin muodostunut pieneksi arkkitehtoniseksi kohteeksi.
Suomen Alzheimer-tutkimusseura
Suomen Alzheimer-tutkimusseura on vuonna 1997 perustettu tieteellinen seura, jonka tarkoituksena on edistää muistihäiriöiden ja dementian, erityisesti Alzheimerin taudin tieteellistä tutkimusta, ehkäisyä ja hoitoa sekä lisätä jäsentensä ammatillisia tietoja ja taitoja ja edistää alan koulutusta Suomessa.
Seura jakaa säännöllisesti apurahoja erityisesti nuorille tutkijoille.
Dmitri Muratov
Dmitri Muratov on venäläisen sanomalehden Novaja Gazetan päätoimittaja. Oppositiolehti Novaja Gazetan työntekijöistä on murhattu neljä tai viisi, tunnetuimpana heistä Anna Politkovskaja.
Dmitri Muratov otti kesäkuussa 2009 vastaan Helsingissä Kansainvälisen lehdistöinstituutin eli IPI:n sananvapauspalkinnon.
Malakiittimedestäjä
Malakiittimedestäjä ("Nectarinia famosa") on eteläisessä Afrikassa tavattava medestäjiin kuuluva varpuslintu.
Kooltaan malakiittimedestäjäkoiras on naarasta suurempi. Koiras on noin 25 cm ja naaras noin 15 cm pitkä. Koiras on väriltään kirkkaan metallinhohtoisen vihreä.Mustien siipien kupeessa on keltaiset laikut, jotka eivät yleensä ole näkyvissä. Koiraan kaksi keskimmäistä pyrstösulkaa ovat muita pitemmät. Naaras ja nuori malakiittimedestäjäkoiras ovat väriltään selästään harmaita ja vatsastaan kellertäviä. Malakiittimedestäjän nokka on hyvin pitkä ja alaspäin kaartuva.
Malakiittimedestäjää tavataan laajalla alueella, joka ulottuu Sudanin ja Eritrean eteläosista Afrikan eteläkärkeen ja lisäksi lesothosta, Swazimaasta ja Zimbabwesta. . Lajin elinympäristöä ovat eteläiselle Afrikalle tyypilliset pensaikkoiset kasvillisuusvyöhykkeet kuten fynbos ja karoo. Laji elää rannikolta vuoristoon aina 2 800 metrin korkeuteen.
Malakiittimedestäjät elävät yleensä yksin, mutta saattavat kerääntyä jopa 1000 yksilön parviin ruokaillessaan. Laji on erityisen tarkka reviiristän ja varsinkin koiraat voivat olla hyvinkin aggressiivisia muita lintuja kohtaan. Ovaalimaisen pesänsä laji rakentaa pensaiden suojaan. Naaras munii kahdesta kolmeen vihreää, tummapilkullista munaa, joita vain se hautoo kaksi viikkoa. Koirasmalakiittimedestäjä osallistuu poikasten ruokintaan.
Ravintonaan malakiittimedestäjät käyttävät kasvien mettä. Erityisesti laji ruokailee proteoilla ja lobelioilla. Lisäksi laji pyydystää hyönteisiä erityisesti poikasten ruuaksi.
Duane Carter
Duane Carter (5. toukokuuta 1913 Fresno – 7. toukokuuta 1993 Indianapolis) oli yhdysvaltalainen Indianapolis 500 -kuljettaja. Hän osallistui yhteensä 11 Indianapolis 500 -kilpailuun kausina 1948–1955, 1959–1960 ja 1963. Hän saavutti yhteensä 6,5 MM-pistettä ja yhden palkintosijan, jonka hän jakoi Sam Hanksin kanssa vuoden 1953 kilpailussa. Carter ajoi yhteensä 4 300 mailia eli 6 900 km johtamatta kertaakaan kilpailua. Hän on tässä tilastossa neljäntenä.
Carter ajoi urallaan myös Midget cars ja Sprint cars -sarjoissa. Hänet valittiin National Sprint Car Hall of Fameen vuonna 1991 ja National Midget Auto Racing Hall of Fameen vuonna 1989.
Carterin poika Pancho kilpaili myös Indycars-sarjoissa.
Bill Cantrell
William "Wild Bill" Cantrell (31. tammikuuta 1908 West Point, Kentucky – 22. tammikuuta 1996) oli yhdysvaltalainen Indianapolis 500- ja Powerboat-kuljettaja. Hän osallistui kolmeen Indianapolis 500 -kilpailuun kausina 1948–1950. Hän oli parhaimmillaan maalissa 16., vaikka keskeytti kaikissa kilpailuissaan. Hänet luokitellaan F1-kuljettajaksi, koska Indianapolis 500 kuului F1-sarjaan vuosina 1950–1960.
Cantrell voitti vuoden 1949 hydroplane Gold Clubin Detroitissa.
Campeonato Brasileiro Série A:n kausi 2008
Campeonato Brasileiro Série A:n 38. kausi alkoi 10. toukokuuta 2008 ja päättyi 7. joulukuuta 2008. Kaudella oli mukana 20 joukkuetta ja se pelattiin kaksinkertaisena.
British Columbia Amateur Hockey Association
British Columbia Amateur Hockey Association on jääkiekko-organisaatio, joka toimii Kanadan jääkiekkoliiton alaisena kaupungeissa Brittiläinen Kolumbia ja Yukon. Yhteensä siinä pelaa 55 000 pelaajaa.
Campeonato Brasileiro Série A:n kausi 2009
Campeonato Brasileiro Série A:n 39. kausi alkoi 9. toukokuuta 2009 ja päättyi 6. joulukuuta 2009. Kaudella oli mukana 20 joukkuetta ja se pelattiin kaksinkertaisena.